അസം സ്വദേശി യുവതിയെ പീഡിപ്പിച്ചയാള് അറസ്റ്റില് കുളത്തൂപ്പുഴ: സ്വകാര്യ സ്കൂള് അധ്യാപികയായിരുന്ന അസം സ്വദേശി യുവതിയെ ശാരീരികമായി പീഡിപ്പിച്ചതായുള്ള പരാതിയില് കുളത്തൂപ്പുഴ സ്വദേശിയായ യുവാവ് പോലീസ് പിടിയില്. കുളത്തൂപ്പുഴ കല്ലുവെട്ടാംകുഴി സഫ്ദര് മന്സിലില് സഫ്ദര്ഹഷ്മി 24 യാണ് പിടിയിലായത്. സ്വകാര്യ സ്കൂളില് അധ്യാപികയായി ജോലി നോക്കുന്നതിനിടെ സമീപത്തെ ജിംനേഷ്യത്തിലെത്തിയിരുന്ന യുവാവുമായി സൗഹൃദത്തിലാവുകയും വിവാഹ വാഗ്ദാനം നല്കി താമസ സ്ഥലത്തും സമീപത്തെ വനത്തിലുമെത്തിച്ചു പല തവണ പീഡിപ്പിച്ചതായും ശേഷം വാഗ്ദാനത്തില് നിന്നും പിന്മാറുകയും തന്നെ കബളിപ്പിക്കുകയുമായിരുന്നുവെന്ന് യുവതി തിരുവനന്തപുരം സിറ്റി പോലീസ് കമ്മീഷണര്ക്ക് നല്കിയ പരാതിയില് പറയുന്നു. പ്രതിയെ റിമാന്ഡ് ചെയ്തു.